**DIENOS SOCIALINĖS GLOBOS (INSTITUCIJOJE) VAIKAMS IR SUAUGUSIEMS ASMENIMS SU NEGALIA IR SU SUNKIA NEGALIA PASLAUGŲ PIRKIMO**

**TECHNINĖ SPECIFIKACIJA**

**Pirkimo objektas skirstomas į 3 (tris) dalis:**

I pirkimo dalis – Dienos socialinės globos (institucijoje) autizmu sergantiems vaikams su negalia ir su sunkia negalia, kurių amžius nuo 3 iki 7 metų, paslaugos pirkimas.

II pirkimo dalis - Dienos socialinės globos (institucijoje) vaikams ir suaugusiems su negalia ir su sunkia negalia paslaugos pirkimas.

III pirkimo dalis - Dienos socialinės globos (institucijoje (bendruomeniniuose namuose) suaugusiems su negalia ir su sunkia negalia paslaugos pirkimas.

**Sutarties sudarymas.** Bus sudarytos 3 (trys) sutartys, po vieną kiekvienai pirkimo daliai.

**Reikalavimai paslaugoms.** ~~Metinės paslaugų apimtys – preliminariai 252 dienos per 12 mėnesių.~~ Už suteiktas paslaugas bus mokama kas mėnesį pagal nustatytą dienos įkainį asmeniui.

Paslaugos turi būti teikiamos vadovaujantis LR Socialinių paslaugų įstatymu, Socialinės globos normų tvarkos aprašu, patvirtintu LR Socialinės apsaugos ir darbo ministro   
2007 m. vasario 20 d. įsakymu Nr. A1-46 „Dėl Socialinės globos normų tvarkos aprašo patvirtinimo“, Socialinių paslaugų katalogu, patvirtintu LR Socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“.   
Dienos socialinės globos paslaugos asmenims su negalia turi apimti visuma paslaugų, kuriomis asmenims teikiama kompleksinė, nuolatinės specialistų priežiūros reikalaujanti pagalba dienos metu, institucijoje. Pagal paslaugų gavėjų poreikius teikti šias paslaugas:

* Informavimas, konsultavimas, tarpininkavimas ir atstovavimas (sprendžiant įvairias asmenų, vaikų ir jų šeimos problemas (teisines, sveikatos, ūkines, buitines, tvarkant dokumentus, mokant mokesčius ir kt.));
* bendravimas;
* laisvalaikio organizavimas;
* ugdymo organizavimas (vaikams su negalia ir suaugusiesiems su negalia iki 21 m);
* maitinimo organizavimas (maitinimas turi būti organizuojamas ne mažiau kaip tris kartus per dieną, vadovaujantis rekomenduojamomis maisto produktų paros normomis socialinę globą gaunantiems asmenims, patvirtintomis Lietuvos Respublikos sveikatos apsaugos ministro 2007 m. gruodžio 29 d. įsakymu Nr. V-1090 „Dėl rekomenduojamų maisto produktų paros normų socialinę globą gaunantiems asmenims patvirtinimo“);
* asmeninės higienos paslaugų organizavimas (esant poreikiui, asmeniui, vaikui turi būti užtikrinta individuali, diskretiška darbuotojų pagalba atliekant su asmens higiena susijusias funkcijas, apsirengiant, valgant ir kita);
* psichologinė pagalba;
* sveikatos priežiūros paslaugų organizavimas (turi būti užtikrinamas asmens medicininio gydymo tęstinumas, pagal gydytojų rekomendacijas, išduodami medikamentai ir atliekamos procedūros, esant reikalui, suteikiama pirminė medicinos pagalba arba asmuo hospitalizuojamas);
* transporto organizavimas (esant poreikiui suteikiamos specialaus transporto paslaugos asmeniui, vaikui atvežti į dienos socialinės globos centrą ir parvežti iš jo) (bet ne daugiau kaip 20 kartų per 12 mėnesių);
* kitos paslaugos, reikalingos asmeniui, vaikui, pagal jo savarankiškumo lygį (atsižvelgiant į sutrikimo sunkumą, asmens elgesį ir emocijas, kiekvienam asmens ugdymui turi būti sudaroma individuali programa, struktūruotam aplinkos kūrimui, kalbos ar alternatyvaus bendravimo skatinimui.

I DALIS. DIENOS SOCIALINĖS GLOBOS (INSTITUCIJOJE) AUTIZMU SERGANTIEMS VAIKAMS SU NEGALIA IR SU SUNKIA NEGALIA, KURIŲ AMŽIUS NUO 3 IKI 7 METŲ, PASLAUGOS PIRKIMAS

**Pirkimo objektas** – Dienos socialinės globos (institucijoje) autizmu sergantiems vaikams su negalia ir su sunkia negalia, kurių amžius nuo 3 iki 7 metų paslauga (toliau – Paslauga), kuriems nustatytas dienos socialinės globos paslaugų poreikis ir priimtas Kauno miesto savivaldybės administracijos sprendimas dėl dienos socialinės globos paslaugų teikimo dienos socialinės globos (institucijoje).

**Paslaugų apibūdinimas** − Paslauga teikiama apie 15 paslaugų gavėjų per darbo dieną (1 paslaugų gavėjui ne mažiau 3 val. ir ne daugiau kaip 12 val.) ir iki 5 darbo dienų per savaitę.

**Reikalavimai paslaugų teikėjui** - turėti licenciją institucinei socialinei globai (dienos) vaikams su negalia.

**Paslaugas teikiantys darbuotojai −** socialinis darbuotojas (socialinis pedagogas), individualios priežiūros personalas (slaugytojo padėjėjas, socialinio darbuotojo padėjėjas), vyriausiasis socialinis darbuotojas (socialinio darbo padalinio vadovas, įstaigos vadovo pavaduotojas socialiniams reikalams), slaugytojas, psichologas, specialusis pedagogas (neformaliojo ugdymo pedagogas, užimtumo specialistas), kineziterapeutas (masažuotojas, ergoterapeutas).

II DALIS. DIENOS SOCIALINĖS GLOBOS (INSTITUCIJOJE) VAIKAMS IR SUAUGUSIEMS SU NEGALIA IR SU SUNKIA NEGALIA PASLAUGOS PIRKIMAS

**Pirkimo objektas** – dienos socialinės globos (institucijoje) vaikams ir suaugusiems asmenims su negalia ir su sunkia negalia paslauga (toliau – Paslauga), kuriems nustatytas dienos socialinės globos paslaugų poreikis ir priimtas Kauno miesto savivaldybės administracijos sprendimas dėl dienos socialinės globos paslaugų teikimo dienos socialinės globos (institucijoje).

**Paslaugų apibūdinimas** − Paslaugos bus teikiamos apie 40 asmenų per darbo dieną   
(1 paslaugų gavėjui ne mažiau kaip 3 val. ir ne daugiau kaip 12 val.) ir iki 5 darbo dienų per savaitę.

**Reikalavimai paslaugų teikėjui** - turėti licenciją institucinei socialinei globai (dienos) vaikams su negalia, suaugusiems asmenims su negalia.

**Paslaugas teikiantys darbuotojai −** socialinis darbuotojas (socialinis pedagogas), individualios priežiūros personalas (slaugytojo padėjėjas, socialinio darbuotojo padėjėjas), vyriausiasis socialinis darbuotojas (socialinio darbo padalinio vadovas, įstaigos vadovo pavaduotojas socialiniams reikalams), slaugytojas, psichologas, specialusis pedagogas (neformaliojo ugdymo pedagogas, užimtumo specialistas), kineziterapeutas (masažuotojas, ergoterapeutas).

III DALIS. DIENOS SOCIALINĖS GLOBOS (INSTITUCIJOJE, BENDRUOMENINIUOSE NAMUOSE) SUAUGUSIEMS SU NEGALIA IR SU SUNKIA NEGALIA PASLAUGOS PIRKIMAS

**Pirkimo objektas** – Dienos socialinės globos (institucijoje (bendruomeniniuose namuose) suaugusiems asmenims su negalia ir sunkia negalia paslauga (toliau – Paslauga), kuriems nustatytas dienos socialinės globos paslaugų poreikis ir priimtas Kauno miesto savivaldybės administracijos sprendimas dėl dienos socialinės globos paslaugų teikimo dienos socialinės globos (institucijoje).

Dienos socialinė globa bendruomeniniuose namuose – tai visuma paslaugų, kurios užtikrina asmens galimybę gyventi bendruomenėje ir gauti joje specializuotą pagalbą, atitinkančią individualius asmens ar šeimos poreikius.

**Paslaugų apibūdinimas.** Dienos socialinė globa bendruomeniniuose namuose, be kitų šioje specifikacijoje nurodytų paslaugų, papildomai orientuota į neįgaliųjų asmenų darbinį įgūdžių ugdymą (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.), socialinės kultūros, kasdienio gyvenimo įgūdžių ugdymą ir palaikymą (tvarkant pinigų apskaitą, apsiperkant ir mokant mokesčius, planuojat ir atliekant namų ruošos darbus, bendraujant ir pan.). Bendruomeniniai namai – tai namai veikiantys pagal šeimai artimos aplinkos modelį, įsteigti atskirose patalpose (kuriose paslaugos teikiamos ne daugiau kaip 15-ai neįgalių asmenų), skirti asmenims turintiems specialiųjų poreikių, asmenims su negalia.

Paslaugos bus teikiamos apie 15 suaugusių asmenų per darbo dieną (1 asmeniui ne mažiau kaip 3 val. ir ne daugiau kaip 12 val.) ir iki 5 darbo dienų per savaitę.

**Reikalavimai paslaugų teikėjui** - turėti licenciją institucinei socialinei globai (dienos) suaugusiems asmenims su negalia.

**Paslaugas teikiantys darbuotojai −** socialinis darbuotojas, individualios priežiūros personalas (slaugytojo padėjėjas, socialinio darbuotojo padėjėjas), vyriausiasis socialinis darbuotojas (socialinio darbo padalinio vadovas, įstaigos vadovo pavaduotojas socialiniams reikalams), slaugytojas, psichologas, užimtumo specialistas, kineziterapeutas (masažuotojas, ergoterapeutas).

Pastabas ir pasiūlymus dėl techninės specifikacijos teikti iki 2017-06-09 9.00 val. CVPIS susirašinėjimo priemonėmis bei elektroniniu paštu adresu: Kauno miesto savivaldybės administracijos Centrinio viešųjų pirkimų ir koncesijų skyriaus vyriausioji specialistė Asta Kudirkienė, 143 kab., Laisvės al. 94, LT-44251 Kaunas, tel. +370 37425891, el. pašto adresas: asta.kudirkiene@kaunas.lt.